《子清弟冒暑见过》
宋代·李洪

瓢饮今希陋巷颜，忽闻佳客款柴关。
风生荷芰青苹末，诗寄烟柴叠翠间。
伏枥常怀千里志，在原相望几人閒。
新篘红友明朝熟，肯放扁舟取次还。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。